
1. Asjaolud ja menetluse käik

Narva Linnavalitsuse 07.10.2009. a korralduse nr 1158-k „Pakendijäätmete kogumise koostöölepingu sõlmimine OÜ-ga Tootjavastutusorganisatsioon“ alusel allkirjastas linnapea 19.10.2009.a. pakendi-jäätmete kogumise koostöölepingu nr 1301 (edaspidi ka „Koostööleping“). Nimetatud koostöölepinguga korraldasid pooled, kooskõlas «Pakendiseaduse» § 171 lg-s 4 sätestatuga, pakendijäätmete kogumise tekkekohal kogumisena (nn pakendikoti teenusena), vähendades sealjuures avalike pakendikonteinerite tihedust. 
Tootjavastutusorganisatsioon OÜ (edaspidi TVO) on tõestanud end usaldusväärse ning kohuse-tundliku koostööpartnerina. Pakendikoti mugavusteenus on võimaldanud tõsta jäätmevaldajate kesk-konnateadlikkust ning soodustanud jäätmete tekkekohal sortimist (Narva linnas aastatel 2008-2009 läbiviidud empiirilise jäätmeuuringu tulemused näitavad, et pakendjäätmete osakaal segaolmejäätmetes on märgatavalt vähenenud). 
Lisaks pakendikoti mugavusteenusele toimub Narva linnas pakendijäätmete tekkekohal kogumine korteriühistute kasutusse antud individuaalkonteinerite kaudu. Vastav kogumissüsteem on käivitunud Narva linna algatusel koostöös pakendijäätmete taaskasutusorganisatsioonidega (MTÜ Eesti Pakendi-ringlus ning MTÜ Eesti Taaskasutusorganisatsioon). 
Pakendijäätmete liigiti kogumise soodustamiseks soetas Narva linn 2008. aastal 396 erineva suurusega konteinerit (riigihanke viitenumber: 107347) ning andis need, selleks soovi avaldanud, korteriühistutele tasuta kasutamiseks. Konteinerite kasutusse andmist reguleerib Narva Linnavalitsuse 22.10.2008. a määrus nr 1363 „Pakendijäätmete konteinerite jäätmevaldajatele üleandmise kord.“
Kuivõrd 2009. ja 2010. aastal kandsid kirjeldatud kogumissüsteemiga seotud kulud vastavalt MTÜ Eesti Pakendiringlus ja MTÜ Eesti Taaskasutusorganisatsioon, on Tootjavastutusorganisatsioon OÜ avaldanud soovi võtta korteriühistute juurest kogutavate pakendijäätmete käitluskulud aastatel 2011-2015 enda kanda. Seejuures muutub individuaalkonteineri teenus tasuvabaks. Eeltoodu ei mõjuta pakendikoti teenuse osutamist. TVO kinnitab, et jätkab eraelamu valdajatele mugavusteenuse osutamist senistel tingimustel. 
Arvestades TVO panust korteriühistute juures tekkivate pakendijäätmete käitlemisel ning alternatiiv-kogumise (pakendijäätmete tekkekohal kogumise) redutseerivat mõju linnaelanike vajadusele avalike kogumiskohtade järele, oleks otstarbekas ja eesmärgipärane leevendada koostöölepingus (selle lisas nr 1) kokku lepitud avalike kogumisvahendite tihedusnõudeid. Kusjuures mugavusteenustega (pakendi-kott ja korteriühistute individuaalkonteinerid) mitteliitunud jäätmevaldajatel säilib võimalus pakendi-jäätmete tasuta üleandmiseks avalike kogumismahutite kaudu.
2. Õiguslikud alused

Vastavalt «Pakendiseaduse» (PakS) § 171 lg-le 4 kogumiskohtade asukoht, kogumiskonteinerite miinimumarv ja miinimummaht iga kogumiskoha kohta ning nende tühjendussagedus lepitakse kokku taaskasutusorganisatsiooni ja kohaliku omavalitsuse vahel. Kohaliku omavalitsuse organiga kokku-leppel võib pakendijäätmete kogumist korraldada ka nende tekkekohal kogumisena. Sel juhul võib kohaliku omavalitsuse organi nõusolekul vähendada pakendijäätmete kogumiskohtade tihedust ning kogumiseks ettenähtud konteinerite arvu ja mahtu.

«Haldusmenetluse seaduse» (HMS) § 96 sätestab haldusleping pooled. Vähemalt üks halduslepingu pool on riik, kohaliku omavalitsuse üksus, muu avalik-õiguslik juriidiline isik, eraõiguslik juriidiline isik või füüsiline isik, kes seaduse alusel täidab avaliku halduse ülesandeid. Riigi või kohaliku omavalitsuse üksuse nimel sõlmib halduslepingu haldusorgan, kelle pädevuses on täita halduslepingu esemeks olev ülesanne. 
Tulenevalt «Kohaliku omavalitsuse korralduse seaduse» (KOKS) § 30 lg 1 p-st 4 lahendab linna-valitsus küsimusi, mis KOKS § 22 lg 2 alusel on delegeeritud valitsusele. Narva Linnavolikogu 06.08.2009.a määruse nr 24 kohaselt on Narva Linnavalitsus volitatud lahendama PakS § 171 lg-s 4 kohaliku omavalitsuse organi pädevusse antud küsimusi.
HMS § 102 lg 1 järgi halduslepingut muudetakse ja see lõpetatakse tsiviilseadustes sätestatud korras. Vastavalt «Võlaõigusseaduse» (VÕS) § 13 lg-le 1 toimub lepingu muutmine ja lõpetamine üldjuhul poolte kokkuleppel. 
3. Otsus

Muuta 19. oktoobril 2009. a. Tootjavastutusorganisatsioon OÜ-ga (reg 11544022) sõlmitud pakendi-jäätmete kogumise koostöölepingut nr 1301, asendades see käesolevale korraldusele lisatud Koostöölepinguga.
4. Rakendussätted

4.1. Narva Linnavalitsuse Linnavara- ja Majandusametil teha korraldus teatavaks Tootjavastutus-organisatsioon OÜ-le.
4.2. Korraldus jõustub teatavaks tegemisest.
4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

